Document ID: 31998R2387

ΚΑΝΟΝΙΣΜΟΣ (ΕΥΡΑΤΟΜ) αριθ. 2387/98 ΤΗΣ ΕΠΙΤΡΟΠΗΣ της 3ης Νοεμβρίου 1998 σχετικά με την προσχώρηση της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας, ενεργούντων ως ενός μέρους, στη συμφωνία με την οποία ιδρύθηκε, το 1993, Κέντρο Επιστήμης και Τεχνολογίας στην Ουκρανία, μεταξύ του Καναδά, της Σουηδίας, της Ουκρανίας και των Ηνωμένων Πολιτειών της Αμερικής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,
την έγκριση του Συμβουλίου,
Εκτιμώντας ότι η προσχώρηση της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας, ενεργούντων ως ενός μέρους, στη συμφωνία με την οποία ιδρύθηκε, το 1993, Κέντρο Επιστήμης και Τεχνολογίας στην Ουκρανία, μεταξύ του Καναδά, της Σουηδίας, της Ουκρανίας και των Ηνωμένων Πολιτειών της Αμερικής, πρέπει να εγκριθεί εξ ονόματος της Ευρωπαϊκής Κοινότητας Ατομικής Ενέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η προσχώρηση της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας, ενεργούντων ως ενός μέρους, στη συμφωνία με την οποία ιδρύθηκε, το 1993, Κέντρο Επιστήμης και Τεχνολογίας στην Ουκρανία, μεταξύ του Καναδά, της Σουηδίας, της Ουκρανίας και των Ηνωμένων Πολιτειών της Αμερικής, όπως τροποποιήθηκε από το πρωτόκολλο της 7ης Ιουλίου 1997 (εις το εξής αναφέρεται ως η συμφωνία), και η δήλωση της Κοινότητας σχετικά με το άρθρο 1, εγκρίνονται εξ ονόματος της Ευρωπαϊκής Κοινότητας Ατομικής Ενέργειας.
Τα κείμενα της συμφωνίας, του εγγράφου προσχώρησης και της δήλωσης επισυνάπτονται στον παρόντα κανονισμό (1).
Άρθρο 2
Το Συμβούλιο και η Επιτροπή ορίζουν έκαστος έναν αντιπρόσωπο της Κοινότητας στο διοικητικό συμβούλιο, σύμφωνα με το άρθρο IV (Γ) της συμφωνίας.
Άρθρο 3
Το Κέντρο Επιστήμης και Τεχνολογίας της Ουκρανίας έχει νομική προσωπικότητα και την ευρύτερη δυνατή νομική ικανότητα να αναγνωρίζεται σε νομικά πρόσωπα στο πλαίσιο της ισχύουσας νομοθεσίας στην Κοινότητα και, ειδικότερα, δύναται να υπογράφει συμβάσεις, να αποκτά ή να διαθέτει κινητή και ακίνητη περιουσία και να παρίσταται ενώπιον δικαστηρίου.
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 1998.

Labels: 7
18
15
5